**Ministru kabineta noteikumu projekta "Noteikumi par uzņēmējdarbības riska valsts nodevu 2021. gadā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Noteikumi par uzņēmējdarbības riska valsts nodevu 2021. gadā"(turpmāk – noteikumu projekts) mērķis ir regulēt uzņēmējdarbības riska valsts nodevas (turpmāk – URVN) apmēru un darbinieku prasījumu garantiju fondā ieskaitāmās URVN daļu 2021. gadā.Noteikumu projekts nosaka URVN apmēru, maksāšanas kārtību, kā arī darbinieku prasījumu garantiju fondā ieskaitāmās URVN daļu 2021. gadā.Noteikumu projektā noteiktais regulējums stājas spēkā 2021. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par darbinieku aizsardzību darba devēja maksātnespējas gadījumā" 6. panta ceturtā daļa.Ministru kabineta 2020. gada 25. augusta sēdes protokola Nr. 50 30. §.Ministru kabineta 2017. gada 26. septembra sēdes protokola Nr. 48 44. § 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I. Saskaņā ar likuma "Par darbinieku aizsardzību darba devēja maksātnespējas gadījumā" 6. panta ceturto daļu Ministru kabinets katru gadu nosaka URVN apmēru un darbinieku prasījumu garantiju fonda pašu ieņēmumos ieskaitāmās URVN daļu.Saskaņā ar Maksātnespējas likuma 62. panta 7.1 daļu tiesa var pilnīgi vai daļēji atbrīvot darbinieku no maksātnespējas procesa depozīta samaksas, ja viņš maksātnespējas procesa pieteikumu iesniedz pēc tam, kad, piemērojot piespiedu izpildes līdzekļus, nav bijis iespējams izpildīt tiesas nolēmumu par parāda piedziņu no parādnieka un darbinieks, ievērojot viņa mantisko stāvokli, nevar iemaksāt maksātnespējas procesa depozītu.Maksātnespējas likuma 62. panta 7.2 daļa noteic ­ ja šā panta 7.1 daļā noteiktajā gadījumā no parādnieka līdzekļiem nav iespējams segt juridiskās personas maksātnespējas procesa izmaksas un kreditori nav nolēmuši izmantot citu finansēšanas avotu, juridiskās personas maksātnespējas procesa izmaksas tiek segtas no darbinieku prasījumu garantiju fonda līdzekļiem.Ievērojot minēto, kā arī Ministru kabineta 2020. gada 25. augusta sēdes protokola Nr. 50 30. § noteikto, izstrādātajā noteikumu projektā ir noteikts URVN apmērs, maksāšanas kārtība, kā arī pamatbudžeta apakšprogrammā 06.04.00 "Darbinieku prasījumu garantijas fonds" ieskaitāmās URVN daļa 2021. gadā. 1. Ministru kabineta 2020. gada 25. augusta sēdē izskatīts informatīvais ziņojums "Par uzņēmējdarbības riska valsts nodevas sadalījumu 2021. - 2023. gadam" (protokola Nr. 50 30. §) (turpmāk – informatīvais ziņojums). Atbilstoši informatīvajam ziņojumam Ministru kabineta 2020. gada 25. augusta sēdē nolemts, ka URVN 2021. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības. Ievērojot minēto, noteikumu projektā paredzēts, ka URVN 2021. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības, saglabājot nosacījumu, ka attiecībā uz darbiniekiem, par kuriem tiek maksāts sezonas laukstrādnieku ienākuma nodoklis, darba devējam URVN nav jāmaksā.Minētais izņēmums saistīts ar to, ka sezonas laukstrādnieku iedzīvotāju ienākuma nodokļa piemērošanai ir noteikts īpašs regulējums likumā "Par iedzīvotāju ienākuma nodokli". Sezonas laukstrādnieku ienākuma nodokļa maksātājs ir fiziska persona, ko lauksaimniecības sezonas darbos nodarbina lauksaimnieks periodā no 1. aprīļa līdz 30. novembrim. Ar personu, kas tiek nodarbināta sezonas rakstura darbos, ir jāslēdz darba līgums uz noteiktu laiku vai uzņēmuma līgums. Ņemot vērā to, ka sezonas laukstrādnieku ienākuma nodoklis piemērojams tikai 65 dienas un, turpinot darba tiesiskās attiecības ar darba ņēmēju pēc 65 dienām, nodokļi (tostarp URVN) tiek maksāti vispārējā kārtībā, kā arī to, ka personas līdz 18 gadu vecumam sezonas lauksaimniecības darbos parasti tiek nodarbinātas tikai skolēnu vasaras brīvdienās, tad, lai ievērotu vienlīdzības principu un stimulētu lauksaimniekus sezonas lauksaimniecības darbos nodarbināt arī personas līdz 18 gadu vecumam (nepalielinot nodokļu slogu darba devējiem), darba devējam nav jāmaksā URVN par darbinieku, ar kuru nodibinātas darba tiesiskās attiecības un par kuru tiek maksāts sezonas laukstrādnieku ienākuma nodoklis. 2. Atbilstoši Ministru kabineta 2017. gada 26. septembra sēdes protokola Nr. 48 44. § 4. punktā noteiktajam, lai mazinātu administratīvo slogu nodokļu maksātājiem un nodrošinātu iespēju arī URVN samaksāt ar citiem nodokļu maksājumiem, noteikumu projektā paredzēts, ka URVN par pārskata mēnesi darba devējs samaksā ne vēlāk kā līdz nākamā mēneša 23. datumam.3. Informatīvajā ziņojumā un Ministru kabineta 2020. gada 25. augusta sēdes protokolā Nr. 50 30. § paredzēts, ka darbinieku prasījumu garantiju fondā ieskaita 60,3 % (1 733 452 *euro*)un valsts budžeta ieņēmumos ieskaita 39,7 % (1 139 348 *euro*) no URVN ieņēmumiem (Ministru kabineta 2020. gada 25. augusta sēdes protokola Nr. 50 30. § 4. punkts). Kopējie ieņēmumi 2021. gadā no URVN tiek plānoti 2 872 800 *euro* apmērā.4. Informatīvajā ziņojumā un Ministru kabineta 2020. gada 25. augusta sēdes protokolā Nr. 50 30. § paredzēts, ka URVN ieņēmumus, kas iekasēti vairāk par likumā par valsts budžetu kārtējam gadam plānoto valsts nodevas iemaksājamās daļas apjomu, jāieskaita valsts pamatbudžeta apakšprogrammas 06.04.00 "Darbinieku prasījumu garantiju fonds" kontā. Attiecīgs regulējums ir iekļauts noteikumu projekta 5. un 6. punktā.5. Saskaņā ar likuma "Par nodokļiem un nodevām" 23.1panta pirmo daļu un minētā likuma pārejas noteikumu 207. punktu no 2021. gada 1. janvāra vienotajā nodokļu kontā iemaksātos nodokļus, nodevas un citus valsts noteiktos maksājumus, tai skaitā URVN, administrēs Valsts ieņēmumu dienests, kā arī Valsts ieņēmumu dienests, sākot ar 2021. gadu, nodrošinās vienotajā nodokļu kontā saņemto un uz darbinieku prasījumu garantiju fondu attiecināto URVN ieņēmumu daļas ieskaitīšanu Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā. Vienotajā nodokļu kontā 2021. gada beigās saņemtos, bet vēl uz URVN ieņēmumiem neattiecinātos ieņēmumus Valsts ieņēmumu dienests pēc to attiecināšanas ieskaitīs Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos nākamajā saimnieciskajā gadā.II. Saskaņā ar Maksātnespējas likuma pārejas noteikumu 2. un 5. punktu maksātnespējas procesiem, kas uzsākti līdz 2007. gada 31. decembrim, tiek piemērotas likuma "Par uzņēmumu un uzņēmējsabiedrību maksātnespēju" normas, savukārt maksātnespējas procesiem, kas uzsākti no 2008. gada 1. janvāra līdz 2010. gada 31. oktobrim, tiek piemērotas Maksātnespējas likuma (spēkā līdz 2010. gada 31. oktobrim) normas. Maksātnespējas procesos, kas uzsākti līdz 2010. gada 31. oktobrim, maksātnespējas procesa izmaksas saskaņā ar Maksātnespējas likuma pārejas noteikumu 10. punktu tiek segtas no naudas līdzekļu iepriekšējo gadu atlikuma valsts pamatbudžeta apakšprogrammā 06.05.00 "Maksātnespējas procesa izmaksas". Naudas līdzekļu atlikums ir radies no iepriekšējo gadu URVN ieņēmumiem, kas netika iztērēti valsts budžeta apakšprogrammas 06.05.00 "Maksātnespējas procesa izmaksas" (līdz 2014. gadam – 35.03.00 "Maksātnespējas procesa izmaksas") ietvaros. Maksātnespējas likuma 62. pants tika papildināts ar 7.1 – 7.4 daļu (saskaņā ar Maksātnespējas likuma pārejas noteikumu 34. punktu 2014. gada 25. septembrī Saeimā pieņemtā likuma "Grozījumi Maksātnespējas likumā" 1. – 76. pants stājās spēkā 2015. gada 1. martā). Vienlaikus norādāms, ka atbilstoši Saeimā 2018. gada 31. maijā pieņemtajam likumam "Grozījumi Maksātnespējas likumā", kas stājās spēkā 2018. gada 1. jūlijā, Maksātnespējas likuma 62. panta 7.2 daļā tika veikti grozījumi un izslēgta minētā panta 7.3 daļa. Saskaņā ar Maksātnespējas likuma pārejas noteikumu 65. punktu grozījumi šā likuma 62. pantā par tā 7.3 daļas izslēgšanu un grozījumi minētā panta 7.2 daļā stājās spēkā 2019. gada 1. janvārī. Atbilstoši minētajiem grozījumiem Maksātnespējas likuma 62. panta 7.2 daļa noteic, ka juridiskās personas maksātnespējas procesa izmaksas (respektīvi, maksātnespējas procesa depozīts) tiek segtas no darbinieku prasījumu garantiju fonda, ja tiesa saskaņā ar Maksātnespējas likuma noteikumiem darbinieku atbrīvo no tā daļējas vai pilnīgas samaksas. Saskaņā ar minētajiem grozījumiem un Maksātnespējas likuma pārejas noteikumu 65. punktu no 2019. gada netiek paredzēta pamatbudžeta apakšprogrammā 06.05.00 "Maksātnespējas procesa izmaksas" ieskaitāmās URVN daļa. Līdz ar to Maksātnespējas procesa depozīts, ja tiesa saskaņā ar Maksātnespējas likuma noteikumiem darbinieku atbrīvo no tā daļējas vai pilnīgas samaksas, tiek segts no darbinieku prasījumu garantiju fonda līdzekļiem, nevis no apakšprogrammas 06.05.00 "Maksātnespējas procesa izmaksas". Tādi ir apmēram 10 gadījumi gadā.Valsts budžeta apakšprogramma 06.05.00 "Maksātnespējas procesa izmaksas" tiek uzturēta, lai varētu segt maksātnespējas procesa izmaksas, pamatojoties uz Maksātnespējas likuma pārejas noteikumu 10. punktā noteikto.Apakšprogramma 06.05.00 "Maksātnespējas procesa izmaksas" tiks izmantota līdz brīdim, kamēr tiks pabeigti visi maksātnespējas procesi, kas tika uzsākti līdz 2010. gada 31. oktobrim. 2020. gada 4. septembrī bija aktīvi (uzsākti līdz 2010. gada 31. oktobrim un vēl nav pabeigti) 15 šādi maksātnespējas procesi, kuros 2021. gadā, iespējams, būs nepieciešams segt maksātnespējas procesa izmaksas no naudas līdzekļu atlikuma atbilstoši Maksātnespējas likuma pārejas noteikumu 10. punktam. Lai nodrošinātu maksātnespējas procesa izmaksu segšanu maksātnespējas procesos, kas tika uzsākti līdz 2010. gada 31. oktobrim, valsts pamatbudžeta apakšprogrammas 06.05.00 "Maksātnespējas procesa izmaksas" izdevumu segšanai tiks izmantots finansējums no iepriekšējo gadu atlikuma 711 *euro* mēnesī (8532 *euro* gadā).Maksimāli izmaksājamā summa, kas varētu būt nepieciešama budžeta apakšprogrammā 06.05.00 "Maksātnespējas procesa izmaksas", ja visos līdz 2010. gada 31. oktobrim uzsāktajos maksātnespējas procesos tiks segtas maksātnespējas procesa izmaksas (maksātnespējas procesa izdevumus un maksātnespējas procesa administratora atlīdzību), ir 16 203 *euro.* Nepieciešamie finanšu līdzekļi maksātnespējas procesa izmaksām tiek segti no iepriekšējo gadu atlikuma, kas uz 2020. gadu ir 848 932 *euro*. Līdz ar to plānotais atlikums 2021. gada sākumā ir 832 880 *euro*.III. Informatīvajā ziņojumā paredzēts, ka, lai nodrošinātu dokumentu pieņemšanu valsts arhīvā no maksātnespējas procesa administratoriem juridisko personu maksātnespējas procesos bez maksas, kā arī ņemot vērā to, ka budžeta apakšprogrammā 06.05.00 "Maksātnespējas procesa izmaksas" ir pieejams iepriekšējos gados neizlietotais naudas līdzekļu atlikums, pēc attiecīgu grozījumu izdarīšanas Maksātnespējas likumā, sākot ar 2021. gadu, Latvijas Nacionālajam arhīvam no budžeta apakšprogrammas 06.05.00 "Maksātnespējas procesa izmaksas" uz Kultūras ministrijas budžeta programmu 21.00.00 "Kultūras mantojums" transfertu veidā tiks pārskaitīts finansējums 100 000 *euro* apmērā gadā.Vienlaikus, lai nodrošinātu līdzekļu izmantošanas caurskatāmību, Latvijas Nacionālajam arhīvam līdz 2022. gada janvārim jāiesniedz Maksātnespējas kontroles dienestam atskaite par procesu skaitu, kuros ir pieņemti dokumenti, un, ja novirzītā summa ir lielāka par plānoto procesu skaitu, tad neiztērētais finansējums paliek kā avansa maksājums nākamajam gadam. |
| 3. | Projekta izstrādē iesaistītās institūcijas un publiskas personas kapitālsabiedrības | Maksātnespējas kontroles dienests (Tieslietu ministrija). |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Darba devēji, kuriem ir pienākums maksāt URVN (pēc 2020. gada jūlija datiem šādu darba devēju skaits ir vidēji 73 663 mēnesī).2. Tiesiskās aizsardzības procesa un maksātnespējas procesa subjekti. Saskaņā ar Latvijas Republikas Uzņēmumu reģistra vestā maksātnespējas reģistra datiem līdz 2020. gada 2. septembrim ir aktīvi 3266 tiesiskās aizsardzības procesi, juridiskās personas maksātnespējas procesi un fiziskās personas maksātnespējas procesi.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētais tiesiskais regulējums labvēlīgi ietekmē darba devējus, jo URVN tiek saglabāta līdzšinējā apmērā un, lai mazinātu administratīvo slogu nodokļu maksātājiem, tiek nodrošināta iespēja URVN samaksāt ar citiem nodokļu maksājumiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme |  X |  0 |  X |  0 |  X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Atbilstoši Ministru kabineta 2020. gada 25. augusta sēdes protokola Nr. 50 30. § noteiktajam URVN 2021. gadā ir 0,36 *euro* mēnesī, ko aprēķina par katru darbinieku, ar kuru nodibinātas darba tiesiskās attiecības un 2021. gadam ir paredzēts šāds URVN sadalījums:1. Tieslietu ministrijas apakšprogrammā 06.04.00 "Darbinieku prasījumu garantiju fonds" maksas pakalpojumos un citos pašu ieņēmumos iemaksājamā daļa – 1 733 452 *euro* apmērā;2. Valsts pamatbudžeta nenodokļu ieņēmumos iemaksājamā URVN – 1 139 348 *euro* apmērā.Tieslietu ministrija ir iesniegusi Finanšu ministrijā priekšlikumus atbilstoši informatīvajā ziņojumā minētajam un šāds URVN sadalījums 2021. gadam ir iekļauts likumprojektā "Par valsts budžetu 2021. gadam". 2021. gadam finansējums Tieslietu ministrijas budžeta apakšprogrammās 06.04.00 "Darbinieku prasījumu garantiju fonds" un 06.05.00 "Maksātnespējas procesa izmaksas" ir paredzēts šādā apmērā:

|  |  |
| --- | --- |
| Programmas/ apakšprogrammas nosaukums; klasifikācijas koda nosaukums | 2021. gads |
|
| **06.04.00 "Darbinieku prasījumu garantiju fonds"** |  |
| Resursi izdevumu segšanai | 1 923 452 |
| Izdevumi – kopā | 3 997 703 |
| Finansiālā bilance  | -2 074 251 |
| Finansēšana | 2 074 251 |
| Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 2 074 251 |
| **06.05.00 "Maksātnespējas procesa izmaksas"** |  |
| Resursi izdevumu segšanai | 50 |
| Izdevumi - kopā | 8532 |
| Finansiālā bilance  | -8482 |
| Finansēšana | 8482 |
| Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 8482 |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar noteikumu projektu nav plānotas, jo URVN apmērs, kā arī procentuālais sadalījums no URVN ieņēmumiem apakšprogrammai 06.04.00 "Darbinieku prasījumu garantiju fonds" noteikts atbilstoši informatīvajam ziņojumam. URVN saglabāts 2020. gada apmērā un noteikumu projektā paredzētā URVN maksāšanas kārtība nodokļu maksātājus ietekmē labvēlīgi, jo tiek nodrošināta iespēja URVN samaksāt ar citiem nodokļu maksājumiem. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" (www.vestnesis.lv), kā arī tie ir pieejami sistematizēti [www.likumi.lv](http://www.likumi.lv).Pēc Ministru kabineta noteikumu spēkā stāšanās par URVN maksāšanas kārtības izmaiņām tiks informēta sabiedrība. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Maksātnespējas kontroles dienests un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar noteikumu projektu netiek paplašinātas vai sašaurinātas Maksātnespējas kontroles dienesta funkcijas, un noteikumu projekta izpilde neietekmē tajā esošos cilvēkresursus.Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Grandsberga 67099153

Ilze.Grandsberga@mkd.gov.lv

Priednieks 67099106

Normunds.Priednieks@mkd.gov.lv